Covid-19-regulasies: Toekoms eers later bekend - Gesondheid - Republikein
Tuesday, August 11th, 16:33:32
Covid-19-regulasies: Toekoms eers later bekend
30 July 2020 | Gesondheid
Denver Kisting – Die eerste minister, me. Saara Kuugongelwa-Amadhila, het vroeër vandag by navraag aan Republikein gesê die regering sal nie vandag die weg vorentoe bekend maak wat die Covid-19-regulasies betref nie.
Naas Erongo is die ander 13 streke tot middernag op Maandag 3 Augustus in fase 4.
Erongo is tans in fase 3 met aanvullende maatreëls wat vir Walvisbaai, Swakopmund en Arandis geld.
Dié maatreëls is deel van die regering se pogings om die verdere verspreiding van die pandemie hok te slaan.
Kuugongelwa-Amadhila sê: “Ons sal nie vandag aankondig wat die noodtoestandbedeling ná 3 Augustus sal wees nie. Maar ons sal vandag of môre ’n aanduiding gee van wanneer die aankondiging oor die nuwe bedeling sal wees.”
Intussen het pres. Hage Geingob ’n beroep gedoen op alle besighede en instellings wat hom Maandag in die media by wyse van advertensies wou gelukwens om eerder daardie geld aan die regering se Covid-19-noodfonds te skenk.
Geingob word Maandag 79 jaar oud.